《古采莲曲》
金朝·萧贡

洋洋长江水，渺渺涨平湖。田田青茄荷，艳艳红芙蕖。

酣酣斜日青，苒苒凉风馀。茜茜谁家子，袅袅二八初。

两两并轻舟，笑笑相招呼。悠悠波上鸳，泼泼蒲中鱼。

采采不盈手，依依欲何如。

作者简介：（?—1223）金京兆咸阳人，字真卿。世宗大定二十二年进士。补尚书省令史，执政以为能。累除翰林修撰，论时政五弊，言路四难，词意切至。历国子祭酒，兼太常少卿，与陈大任刊修《辽史》。官至户部尚书。好学，读书至老不倦。有《注史记》。